钦定古今图书集成/明伦汇编/家范典/第057卷 > 汉曹大家女诫 > 《曲从》
## 钦定古今图书集成/明伦汇编/家范典/第057卷 > 汉曹大家女诫 > 《曲从》

夫得意一人，是谓永毕；失意一人，是谓永讫。欲人定
志专心之言也。舅姑之心，岂当可失哉？物有以恩自
离者，亦有以义自破者也。夫虽云爱，舅姑云非，此所
谓以义自破者也。然则舅姑之心奈何？固莫尚于曲
从矣。姑云不尔而是，固宜从令；姑云尔而非，犹宜顺
命。勿得违戾是非，争分曲直。此则所谓曲从矣。故《女
宪》曰：“妇如影响，焉不可赏。”